Ибраһим (Ырымбур өлкәһе)

Ибраһим — Рәсәй Федерацияһы Ырымбур өлкәһе Ҡыуандыҡ ҡала округындағы ауыл.

 Географик урынлашыуы 
Һаҡмар йылғаһы үҙәнендә ҡала округы үҙәге Ҡыуандыҡтан төньяҡ-көнсығышҡа табан 5 километр алыҫлыҡта урынлашҡан.

Ауыл эргәһендә Һаҡмар йылғаһының һул ярында Байсура һаҙы тип аталған һаҙлыҡ бар Стрельников С. М.
Кувандыкский край в географ ических названиях. — Златоуст: С. М . Стрельников, 1994. ISBN 5-900802-02-7.

 Климаты 
Территорияның климаты, төбәк диңгеҙҙәрҙән һәм океандарҙан бик йыраҡ булғанға күрә, континенталь. Климатының төп үҙенсәлектәре: ҡыш һалҡын, оҙон (134 көн), ҡарлы (ҡарҙың максималь уртаса ҡалынлығы 53 см), яҙ һәм көҙ ҡыҫҡа (ярашлы рәүештә 58 һәм 65 көн), йәй эҫе, ҡоро, сағыштырмаса оҙон (108 көн).

Атмосфера яуым-төшөмөнөң тотороҡһоҙлоғо һәм етмәүе, дымдың, һыуҙың кибеүе процесстарының интенсивлығы йыл дауамында күҙәтелә. Ғинуарҙа уртаса айлыҡ температура −15,5°C, июлдә +20,5°C, йыллыҡ уртаса температура 3,4°C. Абсолют максимум +42°C; абсолют минимум —44°C .

Таулы ерҙәрҙә яҙҙың һәм көҙ башында ҡырауҙар йыш күҙәтелә. Ҡырауһыҙ ваҡыттың оҙонлоғо — 128 көн, вегетация ваҡыты — 175 көн (көндәлек уртаса температура 10 °C һәм унан да юғары).

Йылдар дауамындағы уртаса йыллыҡ яуым-төшөм 470 мм, уларҙың күбеһе йылы сезонға (апрель — октябрь) тура килә. Ноябрҙең икенсе декадаһында ҡар ята, апрелдең беренсе декадаһына тиклем яҡынса 140 көн һаҡлана. Мартта максималь ҡеүәткә етә — 53 см тәшкил итә.

Ер аҫты һыуҙары 10-15 метр тәрәнлектә ята һәмҡатламлы-ярыҡлы төргә инә.

Ауылдан бер саҡрым алыҫлыҡта Ырымбур өлкәһенең икенсе ҙур йылғаһы — Һаҡмар аға. Ауыл буйлап Көмәҙәй йылғаһы ағып ята. Ул йәй аҙағында ғәҙәттә кибә.

 Тарихы 
Ибраһим (Көймәҙей тамағы) ауылы документтарҙа тәүге тапҡыр 1775 йылда (йәки 1795 йылдаНаселенные пункты оренбургских башкир, входившие в Оренбургскую губернию // Башкирская энциклопедия.) телгә алына. Ырымбур губернаһы Үҫәргән улусы составында була. Ауылда үҫәргән башҡорттары йәшәй. Телсе М. Ғ. Усманова буйынса, ауылда башҡорттарҙың бөрйән ҡәбиләһе (Татлыбай, Торсонбай, Уҙаман аралары) вәкилдәре лә бар.

Революцияға тиклем ауылда кибет, мәсет булған. 1917 йылдан Башҡортостан автономияһының (1919 йылдан Башҡортостан АССР-ының) Үҫәргән кантоны составында була. 1922 йылдың 5 октябренән Йылайыр кантоны составына индерелә. 1930 йылдың 20 авгусынан Башҡортостан АССР-ының Ейәнсура районы составына керә. 1934 йылда яңы ойошторолған Ырымбур өлкәһенең составына бирелә. 1934—1959 йылдарҙа Ырымбур өлкәһе1938—1957 йылдарҙа — Чкалов өлкәһе тип атала. Ейәнсура районы составында була. 1959 йылда Ырымбур өлкәһенең Ҡыуандыҡ районы составына индерелә 

2016 йылға тиклем Ибраһим ауыл Советының административ үҙәге була.

 Халҡы 
+ Ауыл башҡорттарының иҫәбе 1795  1816  1834  1866  1889  1892  1900  1917  1920  1926 119  179 287  230  249  271  252  387  280  253

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башҡорттар 28 % тәшкил итә.

 Билдәле шәхестәре 
 Ҡунаҡҡужа Әмирбаев (1778—?) — хәрби эшмәкәр. 1807 йылғы Рус-прусс-француз һуғышында ҡатнашыусы.

 Иҫкәрмәләр 

Категория:Ҡыуандыҡ ҡала округы тораҡ пункттары
Категория:Ырымбур өлкәһенең башҡорт ауылдары
Категория:Һаҡмар буйындағы тораҡ пункттар
Категория:Тарихи Башҡортостан ерҙәре топонимикаһы